Какво да направим от хартия и гума?
**Какво да направим от хартия и гума?**
---------------------------------------


д-р инж. Катя Стоянова – преподавател в СУ«Св. Климент Охридски» - ДИУУ


[от списание "Образование", бр. 5 от 2011 г. – Септември – Октомври](https://www.obrazovaniebg.net/shop/obrazovanie-magazine-2011/obrazovanie-5-2011/ "Списание Образование, бр. 5 от 2011 г. – Септември – Октомври")


 

През 105-та г. от нашата ера китаецът Цай Лун открил производството на **хартия** от растителни влакна. Минали много столетия, докато това производство стигнало до Европа. Днес хартията се произвежда от целулоза по съвременни технологии с подобрени качества.

*Основните свойства* на хартията са: **здравина, устойчивост на мастила, лесно попива вода, (хигроскопичност). Хартията** може да се реже, прегъва, къса, лепи, подвързва, върху нея може да се рисува и печата, лесно се обработва, дори и без инструменти. Тя е евтина и на пазара се намира без затруднение.

Има различни видове хартия: *за писане, за рисуване, за чертане, за опаковане, декоративна, печатарска, фотографска* и др. Най-често на пазара се продава във формати-А3, А4, А5 (тетрадки). По-дебелата хартия наричаме **картон.** В нашия бит често използваме и **мукава,** която е по-дебела от картона, здрава, трайна и еластична, **велпапе** и др.

*Основните операции* при работа с хартия са: ***размерване и разчертаване, прегъване, късане, изрязване, лепене, сглобяване, перфориране и прорязване, прошнуроване,*** като *основните инструменти и материали* за извършване на посочените операции са- *линия, молив, пергел, книговезки нож, ножица, четки за лепене, дъска за рязане,*обикновено от дървесина, *лепило* (за хартия).

Хартията може да се използва самостоятелно за направа на кутии, за облепване, за рисуване, и др., а може и в комбинация с други материали (гума, кожа, метал и т.н.).

 

**Гумата** е материал, който се получава от **каучук** (естествен или изкуствен). *Основно свойство* на гумата е нейната ***еластичност*** (лесно се разтяга и свива). Може да се реже с ножица, нож и други режещи инструменти. Гумата има широко приложение. *Основните операции* при работа с гума са: ***размерване и разчертаване, изрязване, лепене, пробиване.*** Използва се за изработване на автомобилни гуми, транспортни ленти, уплътнители, обувки, изолация на кабели, ластици и др.
### [av\_font\_icon icon='ue81d' font='entypo-fontello' style='' caption='' link='' linktarget='' size='40px' position='left' color=''][/av\_font\_icon]**За какво се използва картона?**


От какъв вид хартия са направени кашоните?

[av\_icon\_box position='left' boxed='' icon='ue81f' font='entypo-fontello' title='Внимание' link='' linktarget='' linkelement='' font\_color='' custom\_title='' custom\_content='' color='' custom\_bg='' custom\_font='' custom\_border='1']
**Когато работите с хартия или с гума внимавайте да не се порежете с режещите инструменти (ножица, нож и др.).**
***При операции като пробиване, прорязване внимавайте да не си нараните ръцете.***
[/av\_icon\_box]

 

ЗАДАЧА   Да направим папка

 


| **ИНСТРУКЦИОННА КАРТА** |
| **Необходими материали, инструменти и пособия** | Картон, формат А2, молив, триъгълник, линия, ластик (плосък или кръгъл), замба, или дебела игла, ножица, молив, ножица и др. |
| 

**1** | Върху картона с формат А2 **изчертаваме** **чертеж** на папката в мащаб 1:1, който изглежда така: |
| **2** | **Изрязваме внимателно с ножица** разгънатия чертеж на папката по плътните линии. |
| **3** | **Пробиваме отвори** (дупки) с диаметър равен приблизително на 2 mm върху отбелязаните с малки кръгчета места като използваме замба и чук (можем да пробием и с дебела игла). |
| **4** | **През отворите прекарваме кръгъл или плосък ластик** с диаметър, който съответства на диаметъра на дупките, които сме пробили и дължина около 40 ÷ 45 cm (започваме последователно от дупка 1 до дупка 4, като при първата и последната дупка правим възел или закрепваме с метална пластина (или по друг начин по ваш избор) |  |
| **5** | Огъваме картона по пунктирните линии (с помощта на линия или триъгълник) и оформяме папката. |
| *Ако искаме да усилим здравината на папката можем да подлепим картона от вътрешната страна с обикновена хартия, (може и цветна), а също можем да я украсим по наше желание и вкус.* |
| **6** | ОБЪРНЕТЕ ВНИМАНИЕ !!!·         Когато изрязвате с ножицата пазете ръцете си от острието й.·         Внимавайте при работа със замбата или иглата·         Не насочвайте острието на ножицата, замбата и иглата към себе си и към околните. |
| **7** | Да пресметнем нашата **печалба** от продажбата на 35 папки, като знаем, че **цената** на една папка = 4 лв., а нейната **себестойност=2 лв.** |


 

 

Използвана литература
1. Сандалски, Б. и др. Техническо чертане. С., Техника, 1989.
2. Шьонхер, Х., Й. Шьонхер. Какво да направим от хартия, кожа, дървен материал, глина.С., Техника, 1988.
3. bg.wikipedia.org/wiki/Цена –
4. [http://wwwecs.ru.acad.bg/fbm/us/tema5-l.pdf](http://www1.ecs.ru.acad.bg/fbm/us/tema5-l.pdf)
